Danakil
Store norske leksikon,Geografi,Verdens geografi,Afrika,Etiopias geografi
Danakil er et ørkenområde som ligger hovedsakelig i det nordøstlige Etiopia, og mindre deler i Eritrea. Området strekker seg i sør noe inn i Djibouti.
Danakil er cirka 560 kilometer langt og opptil 400 kilometer bredt. I den nordlige delen av området finnes det en svær forsenkning, Kobarforsenkningen (Kobar Sink), som er en del av den sentralafrikanske sprekkedalen (Rift Valley), med saltsjøer, varme kilder og flere vulkaner.Store deler av Danakil ligger under havets nivå. Laveste sted er Assalsjøen på 155 meter under havet – Afrikas lavestliggende punkt. Danakil hører til de varmeste områdene på Jorden. Den fåtallige befolkningen er nomader i slekt med afarene i Djibouti. Det er gruvedrift der. Les mer i Store norske leksikon Afrikas geografi Djiboutis geografi Eritreas geografi Etiopias geografi